شه‌فه‌ق نيوز/ له‌وه‌ر"ڤايرۆس كۆرۆنا"ى تازه‌(كۆفيد - 19)له‌سه‌رجه‌م شاره‌يل ئيرانى، كوه‌يت و به‌حره‌ين ميواندارى وازى تيمه‌يل ئيرانى له‌ خول قاره‌مانێتى ئاسيا ره‌ته‌و ئه‌كه‌ن.
برياره‌ يانه‌ى هاوكارى سعودى وه‌ل يانه‌ى بيرسوبيلس ئيرانى يه‌كه‌و بگرن و نه‌سڕ سعودى وه‌ل سيبهان ئيرانى يه‌كه‌و بگرن له‌ گه‌ڕ سێيه‌م خول كۆمه‌ڵه‌يل هه‌فته‌ى ئاينده‌.
ئى ره‌ته‌وكردنيشه‌ دوياى ئه‌وه‌ هات ك يه‌كێتى ئاسايى ئه‌را تووپ پا وازيه‌يل تيمه‌يل خوه‌رهه‌ڵات ئاسيا له‌ قاره‌مانێتيه‌گه‌ دوياخست ئه‌را وه‌خته‌يليگ نادريا، ك يه‌يش فشار زياتر ئه‌خاده‌ بان قاره‌مانێتيه‌گه‌و ئه‌گه‌ره‌يل وه‌رده‌وامبوينى له‌ ئمساڵ.
جى باسه‌، پيشبينى ئه‌وه‌يش ئه‌كريه‌ێد يه‌كێتى ئه‌وروپا بڕياريگ تر ده‌ربكاو له‌تى وازى تيمه‌يل ئيرانى دويا بخه‌ێد ئه‌را وه‌خته‌يليگ تر ناديار.
